lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv lv lv lv lv eu lv lv lv lv lv lv lv lv lv lv lv lv lv lv lv lv sv lv hbs_lat lv lv lv lv az en lv lv lv de lv en lv nl lv ceb lv sv lv nl lv lv lv lv ja lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Pabeigta Matīsa Kažas viena kadra filmas "Ūdens garša" uzņemšana
2021. gada 27. jūlijs 14:13
Turpinot filmizrādē "Kino un mēs" iestrādāto viena kadra filmas principu, režisors Matīss Kaža ar savu komandu pabeidzis jaunākā kino projekta "Ūdens garša" filmēšanu. Filmas scenārija autori ir visi filmā iesaistītie aktieri un režisors.
FOTOZelta rudens atjaunotajā Ķemeru vēsturiskajā parkā
Kino ar neaizklātām seksa ainām. Ko sola pašmāju attiecību drāma “Mīlulis”?
EkskluzīviPar bailēm, grāmatu reitingiem un nelaimīgu laulību: intervija ar Karīnu Račko
"Rīta panorāmas" vadītāja nosauc vienu lietu, pie kā nevar pierast savā darbā
Mūžībā devusies mākslas kolekcionāre Dina Zuzāne
VideoEfektīgas meitenes, privātā lidmašīna: Felipe pārsteidz fanus ar jaunu mūzikas video
Apvienojot modernisma kino elementus un teātrim raksturīgo vides nosacītību, Kažas gaidāmā filma būs refleksija par tām konstrukcijām, kas nosaka un ietekmē mūsu izvēles šābrīža realitātē. "Ūdens garša" ielūkojas kādas ietekmīgas ezotēriskas organizācijas aizkulisēs. Biedrības vadītājs ir noslēpumainais Meistars (Vilis Daudziņš), kurš, izmantojot digitālā laikmeta iespējas un publicējot pretrunīgus viedokļus, iemantojis plašu sekotāju loku ne tikai Latvijā, bet arī ārzemēs. Meistara biedrība grasās pārcelties uz vairākus miljonus vērtu jaunu kompleksu, kurā cilvēki ar īpaši strukturēta ūdens palīdzību varēs "attīrīt sevi no informatīvā piesārņojuma". Kad žurnāliste Katrīna (Iveta Pole) uzzina par shēmām, kas stāv aiz Ūdens māju projekta, viņa nolemj to izmeklēt un sabiedrību informēt par patiesībā notiekošo. Taču Meistara ūdens biedrībā aktīvi iesaistās Katrīnas meita, influencere Zane (Alise Dzene), kura ir pārliecināta par ūdens īpašo spēku.
"Ūdens garša" Foto: publicitātes
Tāpat kā komēdija "Kino un mēs", arī "Ūdens garša" uzņemta vienā nepārtrauktā kadrā, taču daudz sarežģītākā uzstādījumā. Divdesmit trīs dekorācijas divās neatkarīgās filmēšanas vietās, kurās seši aktieri aptuveni stundas un četrdesmit minūšu laikā izspēlē visu filmu no sākuma līdz beigām, - tas ir nopietns pārbaudījums gan aktieriem, gan filmas tehniskajam personālam, jo vismazākā kļūda nozīmē atgriešanos pašā sākumā. Pēc vairāku mēnešu ilga mēģinājumu procesa un četrām filmēšanas dienām īstais dubls beidzot ir nofilmēts.
"Šis darbs ir mūsu refleksija par to ārkārtīgi sašķelto pasauli, kurā šobrīd dzīvojam. Arī par to, cik lielā mērā mēs esam brīvi savā gribā, cik lielā – atkarīgi no struktūrām, kas netiešā veidā nosaka mūsu vārdus un rīcību," stāsta filmas režisors Matīss Kaža.
"Mēs daudz strādājam ar modernisma kino elementiem – tekstualitāti, vides nosacītību, aktierisku atsvešinājumu. Kamera "Ūdens garšā" ir tāds kā septītais aktieris un pilda daudzas un dažādas lomas. Piemēram, ir aina, kurā kamera tiek piekauta, ir aina, kurā tā kļūst par varones videobloga kameru, un tā tālāk," papildina operators Aleksandrs Grebņevs.
Lomas filmā "Ūdens garša" atveido Iveta Pole, Vilis Daudziņš, Andris Keišs, Alise Dzene, Gerds Lapoška un Jānis Skutelis. Projektā "Ūdens garša" sadarbojas filmu studijas "Fenixfilm" un "Deep Sea Studios", Ģertrūdes ielas teātris un Latvijas Kultūras akadēmijas Nacionālā filmu skola. Filmas producenti ir Matīss Kaža un Dace Siatkovska, operators Aleksandrs Grebņevs, mākslinieks Kaspars Kauliņš, kostīmu un grafiskā māksliniece Ieva Kauliņa, grima māksliniece Beata Rjabovska, skaņu režisors Aleksandrs Vaicahovskis.
"Ūdens garša" Foto: publicitātes
Filmas ražošanu atbalsta Valsts kultūrkapitāla fonda mērķprogramma "KultūrElpa". Uz ekrāniem darbs gaidāms 2021. gada nogalē.
FOTO Zelta rudens atjaunotajā Ķemeru vēsturiskajā parkā
Kino ar neaizklātām seksa ainām. Ko sola pašmāju attiecību drāma “Mīlulis”?
FOTO Izskanējis Uģa Prauliņa jaunā albuma prezentācijas pasākums
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Paziņoti "Spēlmaņu nakts" balvu pretendenti
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa